Diari Oficial de la Generalitat Valenciana


Sumari del DOGV 1109, del 18-07-1989 (1989/814550)

DECRET 100/1989, de 3 juliol, del Consell de la Generalitat Valenciana, pel qual s'accepta la cessió del solar de 5.441 m2 situat a l'Av. Dr. Corachán núm. 30 de Chiva i la planta alta de l'edifici que hi ha.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/03/100/dof/vci/html**

### Dades del document

Número de DOGV
:   1109

Data del DOGV
:   18-07-1989

Secció del DOGV
:   DISPOSICIONS GENERALS

Número del document
:   1989/814550


Data del document
:   03-07-1989

Organisme emissor
:   Conselleria d'Economia i Hisenda

Tipus de document
:   Decret

Decret 100/1989, de 3 de juliol, del Consell de la Generalitat Valenciana, pel qual s'accepta la cessió del solar de 5.441 m2 situat a l'av. Dr. Corachán núm. 30 de Chiva, i la planta alta de l'edifici que hi ha.  
L?Ajuntament de Chiva, en sessió plenària realitzada el dia 20 de maig de 1986, acordà la cessió gratuïta a la Generalitat Valenciana de la planta baixa de l?edifici denominat Col·legi Municipal Lluís Vives, situat en l'av. Dr. Corachán, núm. 30 de Chiva, que fou acceptada pel Decret 86/1987, de 24 de juny, del Consell de la Generalitat Valenciana.  
Posteriorment l'Ajuntament de Chiva, mitjançant acords plenaris de dates 23 de maig de 1988 i 14 de març de 1989, acordà la cessió gratuïta a la Generalitat Valenciana de la propietat de la planta alta de l?edifici, i també del mobiliari i grup escolar i del solar de 5.441 m2 sobre el qual s'assenta l?immoble.  
Amb aquests acords queda completada la cessió de la totalitat de l?edifici i dels solars annexos.  
Aquestes cessions es realitzen amb la finalitat determinant que s'hi instal·le, en el termini màxim de dos anys, un Centre d'Ensenyaments Mitjans.  
A petició del Conseller de Cultura, Educació i Ciència, s'iniciaren els tràmits legals oportuns per a l'acceptació i formalització de la cessió gratuïta de la propietat, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell de la Generalitat Valenciana l'acceptació de la cessió gratuïta.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 3 de juliol de 1989,  
DECRETE:  
Article primer  
S'accepta la cessió gratuïta de la propietat, realitzada per l'Ajuntament de Chiva a favor de la Generalitat Valenciana, de l?immoble i solar següent:  
- Planta alta de l?edifici de dues plantes situat a Chiva, partida de Los Molinos, en la carretera de Cheste, avui Avinguda de Dr. Corachán núm. 30, d'una superfície de 1.021,33 m2, i el mobiliari i equip escolar que hi ha.  
- Solar en Los Molinos, en la carretera de Cheste, sense número, de cinc mil quatre-cents quaranta-un metres quadrats.  
Confronta: dreta entrant, oest, terres de Salvador Sánchez Gil, Lorenzo Zaragoza Lloret i Manuel Mateu Asensio, esquerra, est, camí de Chacora; fons, sud, Lorenzo Blay i pel front nord, carretera de Cheste.  
Inscrit en el Registre de la Propietat de Chiva, en el foli 29 girat, del tom 239 de l'Arxiu, llibre 67 de l'Ajuntament de Chiva, sota el número 11.958, inscripció 2ª.  
Article segon  
Aquesta cessió gratuïta de la propietat de l?edifici i solar és condicionada a que s'hi instal·le, en el termino màxim de dos anys, un Institut de Formació Professional de segon grau en la planta baixa i una extensió de l?Institut Nacional de Batxillerat en la planta alta i a mantenir-ne la destinació com a Centre de Batxillerat, ja que si aquest es modificà o no es complís la finalitat indicada, cessaran els efectes de la cessió gratuïta i els béns cedits revertiran en ple dret a l'Ajuntament de Chiva.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 3 de juliol de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI